Βινς Βον

Ο **Βίνσεντ Άντονι Βον**  (Αγγλικά: Vince Vaughn, 28 Μαρτίου 1970 - )  είναι Αμερικανός ηθοποιός και κωμικός. Είναι γνωστός ως πρωταγωνιστής σε πολλές κωμωδίες από τα τέλη της δεκαετίας του 1990 και τη δεκαετία του 2000. Ήταν υποψήφιος για Βραβείο του Σωματείου Ηθοποιών και για Βραβείο Saturn.

Ο Βον έκανε το ντεμπούτο του ως ηθοποιός στην αθλητική δραματική ταινία *Rudy* (1993) και έγινε γνωστός με την κωμωδία *[[Αδιόρθωτοι Γλετζέδες|Αδιόρθωτοι γλετζέδες]]* (1996). Πρωταγωνίστησε σε μια σειρά από επιτυχημένες κωμωδίες όπως *Σχολικές αναμνήσεις* (2003), *Παίζεις μπάλα ή τα παίζεις;* (2004), *Γαμο-μπελάδες* (2005), *Τα χαλάσαμε* (2006), *Ο αδελφός του Αϊ-Βασίλη* (2007), *Χριστούγεννα στα τέσσερα* (2008), *Ζευγάρια στα βαθιά* (2010), *Το δίλημμα* (2011), *Οι καταφερτζήδες* (2013) και *Delivery man: Δεν τα φέρνει τα παιδιά ο πελαργός* (2013).

Είναι επίσης γνωστός για τους δραματικούς του ρόλους στο *[[Ο Χαμένος Κόσμος: Jurassic Park|Ο χαμένος κόσμος: Jurassic Park]]* (1997) και στο *Ψυχώ* (1998), στο οποίο υποδήθηκε τον Νόρμαν Μπέιτς. Έπαιξε και σε άλλες δραματικές ταινίες όπως *Καλοκαιρινός εφιάλτης* (1997), *Επιστροφή στον Παράδεισο* (1998), *Το κελί* (2000), *South of Heaven, West of Hell* (2000), *Κατ' οίκον παρενόχληση* (2001), *[[Αντιρρησίας συνείδησης (ταινία)|Αντιρρησίας συνείδησης]]* (2016), *Καβγάς στο μπλοκ 99* (2000), *Τα δύο πρόσωπα του νόμου* (2001) και *Φρίκη* (2020).

Στην τηλεόραση, πρωταγωνίστησε ως εγκληματίας στον δεύτερο κύκλο της σπονδυλωτής τηλεοπτικής σειράς του HBO *True Detective* (2015) και ως ντετέκτιβ στη δραματική σειρά του Apple TV+ *Bad Monkey* (2024). Έπαιξε επίσης επαναλαμβανόμενους ρόλους στη κωμική σειρά κινουμένων σχεδίων του Netflix *F Is for Family* (2018) και στην κωμική σειρά του HBO *Μην τρελαίνεσαι* (2020–2024).

## Τα πρώτα χρόνια
Ο Βον γεννήθηκε στη Μινεάπολη της Μινεσότας. Η μητέρα του, Σάρον Αϊλίν (το γένος Ντεπάλμο), είναι κτηματομεσίτρια και χρηματίστρια που κάποτε βρισκόταν ανάμεσα στους κορυφαίους διαχειριστές χρημάτων στις ΗΠΑ σύμφωνα με το περιοδικό *Bloomberg Wealth Manager*. Ο πατέρας του, Βέρνον Λίντσεϊ Βον, εργαζόταν ως πωλητής σε εταιρεία παιχνιδιών. Η καθολική μητέρα του Βίνσεντ και ο προτεστάντης πατέρας του  τον μεγάλωσαν τόσο με προτεσταντική όσο και με καθολική ανατροφή. Έχει ιταλική, ιρλανδική, αγγλική, λιβανέζικη και γερμανική καταγωγή.

Ο Βον έζησε στο Μπάφαλο Γκρόουβ του Ιλινόι μέχρι τα οκτώ του χρόνια. Αφού μετακόμισε στο Λέικ Φόρεστ, τελείωσε το τοπικό λύκειο το 1988, όπου έπαιζε ποδόσφαιρο και μπέιζμπολ και έκανε πάλη, αν και αποκαλούσε τον εαυτό του «μη αθλητικό» και «πολύ μέτριο» στα σχολικά αθλήματα. Σε νεαρή ηλικία είχε μυηθεί στο μουσικό θέατρο και το 1987 αποφάσισε να γίνει ηθοποιός. Έχει αναφέρει τη μητέρα του ως έμπνευση για την καριέρα του, λέγοντας: «Την έβλεπα να ξεπερνά καταστάσεις και σκεφτόμουν ότι αν δουλέψω σκληρά σε κάτι, θα δώσω στον εαυτό μου μια ευκαιρία».

Μία από τις πρώτες δουλειές που έκανε ο Βον ήταν ναυαγοσώστης στη Χριστιανική Αδελφότητα Νέων.

## Καριέρα

### 1988–2002: Αρχές σταδιοδρομίας
μικρογραφία|230x230εσ| Ο Βον το 2006
Το 1988, ο Βον πήρε έναν ρόλο σε μια διαφήμιση της Chevrolet και στη συνέχεια μετακόμισε στο Χόλιγουντ. Εμφανίστηκε στην τηλεοπτική σειρά *China Beach* το 1989 και σε τρία επεισόδια του *[[CBS]] Schoolbreak Specials* το 1990. Ο πρώτος του ρόλος στον κινηματογράφο ήταν το 1993 στην ταινία *Rudy*. Εκεί, έγινε φίλος με τον Τζον Φαβρό, ο οποίος έπαιζε επίσης για πρώτη φορά ως ηθοποιός. Δύο χρόνια αργότερα, επιλέχθηκε για τον πρωταγωνιστικό ρόλο σε μια αναβίωση της σειράς *77 Sunset Strip* που επρόκειτο να προβληθεί στο νεοσύστατο τηλεοπτικό δίκτυο WB, αλλά το έργο αυτό εγκαταλείφθηκε μετά την αρχική δοκιμή. Ο Βον δεν γνώρισε ευρύτερη επιτυχία μέχρι τον ρόλο του στους *[[Αδιόρθωτοι Γλετζέδες|Αδιόρθωτους γλετζέδες]]* με τον Φαβρό το 1996.

Στη συνέχεια, ο Στίβεν Σπίλμπεργκ επέλεξε τον Βον για να παίξει στην επιτυχία του 1997 *[[Ο Χαμένος Κόσμος: Jurassic Park|Ο χαμένος κόσμος: Jurassic Park]]*, γεγονός που του εξασφάλισε αυξημένη προβολή. Αυτό συνεχίστηκε με τον πρωταγωνιστικό ρόλο στον *Καλοκαιρινό εφιάλτη* την ίδια χρονιά. Το 1998, πρωταγωνίστησε στο διάσημο δράμα *Επιστροφή στον Παράδεισο* και στο *Δόλωμα* με τον Χοακίν Φίνιξ. Το 2000, πρωταγωνίστησε στο *Κελί* με την Τζένιφερ Λόπεζ και το 2001, εμφανίστηκε στο *Ανοργάνωτο έγκλημα*, μία ακόμα ταινία του Φαβρό. Ο Βον εμφανίστηκε στο *South of Heaven, West of Hell* (2000). Πρωταγωνίστησε επίσης με τον Τζον Τραβόλτα στο θρίλερ *Κατ' οίκον παρενόχληση* (2001).

### 2003–2014: Κωμικός σταρ
Η ερμηνεία του Βον στην κωμωδία *Σχολικές αναμνήσεις* του 2003 αύξησε τη δημοτικότητά του καθιερώνοντάς τον ως πρωταγωνιστή σε κωμικές ταινίες. Ο Βον πρωταγωνίστησε δίπλα στον Γουίλ Φέρελ και τον Λουκ Γουίλσον. Η ταινία γνώρισε εμπορική και καλλιτεχνική επιτυχία. Το 2004, ο Βον εμφανίστηκε δίπλα στον Μπεν Στίλερ στην κωμωδία δράσης *Στάρσκι & Χατς* και στην αθλητική κωμωδία *Παίζεις μπάλα ή τα παίζεις;* Και οι δύο ταινίες έγιναν εμπορικές επιτυχίες. Ο κριτικός κινηματογράφου Ρομπ Μάκι της εφημερίδας *[[The Guardian]]* συνέκρινε τη σατιρική φύση της ταινίας *Παίζεις μπάλα ή τα παίζεις;* με εκείνη της κωμωδίας *This Is Spinal Tap* (1984) και πρόσθεσε ότι η ταινία "παραμένει σταθερά αστεία".

Μετά από αυτή τη σειρά ρόλων, θεωρήθηκε ένας από τους "Φρατ Πακ" του Χόλιγουντ, μαζί με τους Γουίλ Φέρελ, Μπεν Στίλερ, Τζακ Μπλακ και Όουεν Γουίλσον. Το όνομα αναφέρεται στην ομάδα των ηθοποιών που συμπρωταγωνιστούν συχνά σε κινηματογραφικές κωμωδίες. Εμφανίστηκε στην ανεξάρτητη ταινία του 2005 *Ο πιπίλας*, στην αστυνομική κωμωδία *Be Cool* και στην ταινία δράσης-κωμωδίας *[[Ο κύριος και η κυρία Σμιθ (ταινία, 2005)|Ο κύριος και η κυρία Σμιθ]]*. Επίσης το 2005, ο Βον πρωταγωνίστησε στο πλευρό του Όουεν Γουίλσον στους *Γαμο-μπελάδες*, που είχαν πάνω από 200 εκατομμύρια δολάρια εισπράξεις στο αμερικανικό box office. Στην ταινία έπαιξαν επίσης οι Ρέιτσελ Μακ Άνταμς, Μπράντλεϊ Κούπερ, Άιλα Φίσερ και Κρίστοφερ Γουόκεν. Οι κριτικοί του εντύπου *The Chicago Reader* επαίνεσαν τόσο τον Βον όσο και τον Γουίλσον για τη χημεία τους, χαρακτηρίζοντάς τους «εξαιρετικά αστείους».

Το 2006, ο Βον πρωταγωνίστησε στην κωμωδία *Τα χαλάσαμε* στο πλευρό της Τζένιφερ Άνιστον. Η εφημερίδα *The Guardian* έγραψε ότι η ταινία «ανατρέπει τη συνταγή της παραδοσιακής ρομαντικής κομεντί για να καταλήξει σε ένα πιο ικανοποιητικό αποτέλεσμα». Το 2007, ο Βον πρωταγωνίστησε στη χριστουγεννιάτικη κωμωδία *Ο αδελφός του Αϊ-Βασίλη* ως σαρκαστικός, μεγαλύτερος αδελφός του Αϊ Βασίλη (Πολ Τζιαμάτι). Στην ταινία συμπρωταγωνιστούσαν η Ελίζαμπεθ Μπανκς και ο Κέβιν Σπέισι. Στη συνέχεια, πέρασε από την κωμωδία στο δράμα στο *Ταξίδι στην άγρια φύση* του Σον Πεν, μια ταινία για τις περιπέτειες του Κρίστοφερ Μακάντλες, βασισμένη στο βιβλίο των μπεστ σέλερ του Τζον Κρακάουερ. Το 2008, ο Βον πρωταγωνίστησε στη δεύτερη χριστουγεννιάτικη κωμωδία του, με τίτλο *Χριστούγεννα στα τέσσερα*, με τη Ρις Γουίδερσπουν. Η ταινία απεικονίζει ένα ζευγάρι που δυσκολεύεται να επισκεφτεί και τους τέσσερις χωρισμένους γονείς του τα Χριστούγεννα.

Το 2009, πρωταγωνίστησε στο *Ζευγάρια στα βαθιά*, μια κωμωδία που καταγράφει τέσσερα ζευγάρια που υποβάλλονται σε θεραπευτικές συνεδρίες σε ένα θέρετρο σε τροπικό νησί. Η Μαλίν Άκερμαν έπαιξε τη γυναίκα του. Ο πατέρας του Βινς, Βέρνον, υποδύθηκε τον πατέρα του και στην ταινία. Τον Φεβρουάριο του 2010, ο Βον ήταν μεταξύ των σχεδόν 80 μουσικών και ηθοποιών που τραγούδησαν το φιλανθρωπικό ριμέικ του *We Are the World*. Ο Βον πρωταγωνίστησε στην κωμωδία *Το δίλημμα* του Ρον Χάουαρντ, που κυκλοφόρησε τον Ιανουάριο του 2011. Στις 31 Ιουλίου 2012, ανακοινώθηκε ότι ο Βον θα έκανε την παραγωγή στη συνέχεια της κωμικής σειράς του CBS *The Brady Bunch*, η οποίαείχε σταματήσει να προβάλλεται από το 1974. Το 2013, ο Βον συνέγραψε το σενάριο και πρωταγωνίστησε μαζί με τον Όουεν Γουίλσον στους *Καταφερτζήδες*.

### 2015–σήμερα: Δραματικοί ρόλοι και τηλεοπτική δουλειά
Το 2015, ο Βον πρωταγωνίστησε στην ταινία *Μισοτελειωμένες δουλειές*, η οποία απέφερε 4,8 εκατομμύρια δολάρια το πρώτο Σαββατοκύριακο προβολής της, χαμηλό νούμερο για τον Βον. Πρωταγωνίστησε επίσης στη δεύτερη σεζόν του *True Detective* μαζί με τον Κόλιν Φάρελ, η οποία έκανε πρεμιέρα στις 21 Ιουνίου. Το 2016, πρωταγωνίστησε στο αστυνομικό θρίλερ *Term Life*, το οποίο παρουσίαζε τον Τζον Φαβρό σε δεύτερο ρόλο. Επίσης, το 2016, έπαιξε στην πολεμική ταινία *[[Αντιρρησίας συνείδησης (ταινία)|Αντιρρησίας συνείδησης]]*.

Το 2018, ο Βον συμπρωταγωνίστησε μαζί με τον Μελ Γκίμπσον στα *Δύο πρόσωπα του νόμου*. Το 2020, πρωταγωνίστησε με την Κάθριν Νιούτον στην κωμωδία τρόμου *Φρίκη*, στην οποία υποδύονται αντίστοιχα έναν κατά συρροή δολοφόνο και μια έφηβη που αλλάζουν σώματα. Στις 20 Ιανουαρίου 2022, ανακοινώθηκε ότι ο Βον θα κάνει την παραγωγή σε μια συνέχεια της ταινίας *Μια χριστουγεννιάτικη ιστορία* του 1983 με τίτλο *A Christmas Story Christmas*.

Τον Μάρτιο του 2022, ο Βον, ο Γκρεγκ Όλσεν και ο Ράιαν Καλίλ έστησαν ένα δίκτυο πόντκαστ και μια εταιρεία παραγωγής με το όνομα Audiorama. Το πρώτο πόντκαστ που έγινε διαθέσιμο από το δίκτυο, με τον τίτλο "Youth, Inc.", εστιάζει στα αθλήματα της νεολαίας. Το 2024, πρωταγωνίστησε στη δραματική σειρά της Apple TV+ *Bad Monkey* παίζοντας έναν ντετέκτιβ που γίνεται επιθεωρητής εστιατορίου.

Τον Αύγουστο του 2024, ο Βον έλαβε ένα αστέρι στη Λεωφόρο της Δόξας στο Χόλιγουντ στην κατηγορία των Κινηματογράφος.

## Προσωπική ζωή
[δεξιά|μικρογραφία|239x239εσ| Ο Βον στη Διάσκεψη Liberty Political Action στο [Ρίνο (Νεβάδα)|Ρίνο της Νεβάδας, Σεπτέμβριος 2011]]
Το 2001, ο Βον συνελήφθη στο Γουίλμινγκτον της Βόρειας Καρολίνας λόγω της εμπλοκής του σε καβγά που έλαβε χώρα σε ένα μπαρ.

Το 2005, ο Βον ξεκίνησε μια σχέση με την Τζένιφερ Άνιστον, τη συμπρωταγωνίστριά του στο *Τα χαλάσαμε* . Στα τέλη του 2006, έκανε αγωγή σε τρία περιοδικά επειδή ανέφεραν ότι ήταν άπιστος στην Aniston. Το ζευγάρι χώρισε τον Νοέμβριο του 2006.

Το99ν Μάρτιο του 2009, ανακοινώθηκε ότι ο Βον αρραβωνιάστηκε με την Καναδή μεσίτρια Κάιλα Γουέμπερ. Οι δυο τους παντρεύτηκαν στις 2 Ιανουαρίου 2010, στο Lake Forest Academy, στο Λέικ Φόρεστ του Ιλινόι. Τα δύο παιδιά τους γεννήθηκαν το 2010 και το 2013.

Ο Βον περιγράφει τον εαυτό του ως φιλελεύθερο. Υποστήριξε τον ρεπουμπλικανό υποψήφιο για την προεδρία Ρον Πολ  στις εκλογές του 2008 και του 2012  και τον Ραντ Πολ στις εκλογές του 2016. Τον Ιούνιο του 2015, ο Βον εξέφρασε την αντίθεσή του στον έλεγχο των όπλων.

Το 2016, ο Βον άρχισε να εκπαιδεύεται στο βραζιλιάνικο ζίου ζίτσου στο Τόρανς της Καλιφόρνιας. Έλαβε μπλε ζώνη το 2018.

Στις 10 Ιουνίου 2018, ο Βον συνελήφθη ως ύποπτος για οδήγηση υπό την επήρεια μέθης και αντίσταση κατά της αρχής στο Μανχάταν Μπιτς της Καλιφόρνιας, αφού δεν πέρασε το αλκοτέστ της αστυνομίας. Τον Μάιο του 2019, καταδικάστηκε τελικά για αλόγιστη οδήγηση. Ο Βον καταδικάστηκε με τριετή αναστολή και υποβλήθηκε σε τρίμηνο πρόγραμμα κατάχρησης αλκοόλ.

Το 2019, ο Βον έλαβε το μετάλλιο Meritorious Public Service από τον Αμερικανικό Στρατό για τη συμβολή του στο ηθικό των μελών τπυ Σώματος.

## Φιλμογραφία

## Παραπομπές

## Εξωτερικοί σύνδεσμοι

* 

Κατηγορία:Αμερικανοί ιρλανδικής καταγωγής
Κατηγορία:Αμερικανοί καναδικής καταγωγής
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ιταλικής καταγωγής
Κατηγορία:Αμερικανοί γερμανικής καταγωγής
Κατηγορία:Αμερικανοί αγγλικής καταγωγής